תנאים כלליים – שירותי אתר חמניה

|  |  |
| --- | --- |
| שם המטפל (להלן: "**המטפל**"): |  |
| מספר ע"מ / ח"פ: |  |
| במקרה של מרכז טיפולים – שמות המטפלים: |  |
| כתובת: |  |
| טלפון: |  |
| דוא"ל: |  |
| אופי הפעילות: | חמניה - בית להורים ולמטפלים (להלן: "**חמניה**") מספקת שירותי קידום ופרסום למטפלים באמצעות אתר אינטרנט בו למטפלים יש דף המאפשר להם לפרסם תכנים (,להלן: "**האתר**" ו/או "**אתר חמניה**") (להלן **"השירותים**" או **"הטיפולים**");  |

**הסכמות הצדדים**:

|  |  |
| --- | --- |
| 1. | **הצהרות והתחייבויות המטפל** |
|  | אתר חמניה מאפשר למטפלים לפרסם את מספרי הטלפון שלהם באופן שמטופלים יוכלו לפנות אליהם במישרין לצורך קבלת טיפול (להלן "**המטופלים**" או "**המטופלים**", "**טיפול/ים**" לפני העניין),חמניה רשאי, על פי שיקול דעתו הבלעדי, להתקשר בהסכם דומה או מקביל עם צד שלישי כלשהוא למתן שירותים נוספים ו/או אחרים, בין אם דומים, זהים או תחליפיים לשירותים המפורטים בנספח א', ו/או כל שירות אחר כפי שיוחלט מפעם לפעם בחמניה.המטפל מצהיר ומתחייב כי הוא מחזיק בכל הרישיונות, ההסמכות והאישורים הנדרשים על פי כל דין ו/או ההסכם, לשם מתן השירותים על פי הסכם זה וכי הינו בעל הכישורים, הידע והניסיון הדרושים ליתן את השירותים כמתחייב מהסכם זה. המטפל מתחייב לעמוד בכל תנאי ודרישות הפיקוח ו/או ההדרכה המוטלים על העוסקים במקצועו, לפי כל דין. המטפל מתחייב כי הוא יספק את השירות באופן קפדני, מדוייק ומהימן, מקצועי וברמת שירות גבוהה לשביעות רצונו המלאה של חמניה ושל המטופל ובהתאם להנחיות נוספות אשר יוצאו מעת לעת ע"י חמניה. המטפל מצהיר ומאשר כי אין קשר בין המטופלים ובין אתר חמניה והוא ישפה את אתר חמניה בכל מקרה שבו תביעה או דרישה לפיצוי תופנה כלפי אתר חמניה על ידי מטופל כזה או אחרסעיף זה על סעיפי המשנה שלו הינו סעיף יסודי להסכם זה. המטפל יודיע על כל שינוי במקום מתן השירות ו/או בתחומי התמחות או אוכלוסיית יעד לטיפול, באמצעות אתר חמניה. שינוי כאמור טעון אישור חמניה ובמידת הצורך, הצגת אישורים רשמיים בכתב.המטפל מצהיר ומתחייב כי הוא בעל מלוא הזכויות הקנייניות בכל חומר שיעלה לאתר חמניה. חמניה שומר לעצמו את הזכות לערוך כל תוכן שיעלה המטפל לאתר, ולמחוק כל חומר שיעלה לאתר, מכל סיבה שימצא לנכון. בכל מקרה של סיום ההתקשרות בין הצדדים מעניק המטפל לחמניה רישיון שימוש בלתי חוזר בתכנים שהעלה המטפל לאתר.כל התכנים המפורסמים באתר על ידי המטפלים בבעלות המטפלים אולם המטפלים מעניקים לאתר חמניה ולבעליו רישיון שימוש בלתי חוזר בתכנים, אשר תוקפו לא יפוג גם במקרה של סיום ההתקשרות בין הצדדים, כך שלאתר חמניה ולבעליו תהיה הזכות להמשיך ולפרסם את התכנים גם במקרה של סיום ההתקשרות בין הצדדים, ואף לערוך את התכנים לפי שיקול דעתם. |
| 2. | **השירותים** |
|  | המטפל מתחייב להעניק למטופלים המופנים אליו ע"י חמניה שירותי ייעוץ ו/או טיפול ו/או איבחון פסיכולוגי / רפואי / פארארפואי ו/או הדרכה מקצועית ו/או שירותי שיקום בהתאם לנספח א' המצ"ב להסכם זה כחלק בלתי נפרד ממנו. חמניה אינו מתחייב לכך שהפרסום באתר יניב פניות של מטופלים, והדבר תלוי בגורמים רבים, לרבות התעניינותם של גולשי האתר בשירותי המטפל. לחמניה נתון שיקול הדעת שלא להפסיק את הפרסום באתר או לא לקבל מטפל לפרסום באתר, וזאת לאחר בחינה של צרכי חמניה, כישורי המטפל וניסיונו, עמידתו בדרישות סף כגון רישיונות וביטוח אחריות מקצועית, צרכי הגולשים באתר חמניה, ועוד שיקולים שונים. ככל שחמניה יבחר שלא לצרף את המטפל למאגר המטפלים המפורסמים באתר חמניה, מסיבות הנתונות לשיקול דעתו ומבלי לפרטן, יודיע על כך למטפל בהקדם וההסכם לא יכנס לתוקף. במילים אחרות, טופס זה הינו הזמנה להציע הצעות, ומילוי הטופס בידי המטפל הינו הצעה כמשמעה בחוק החוזים. רק הסכמת חמניה למתן שירותים למטפל תחשב קיבול וכריתה של ההסכם בפועל.מטפלם מוסמכים אינם רשאים לפרסם בעמוד שלהם קורסים וסדנאות שהם מבצעים. אתר חמניה אינו אחראי כמובן לכל פעילות של המטפלים ושומר לעצמו את הזכות למחוק פרסומים ככל שיתקבלו במערכת האתר תלונות בגין איכות התכנים או מהותם. פרסום של קורסים או סדנאות כרוך באישור של אתר חמניה וכרוך בתשלום תמורה נוספת אשר אינה כלולה בהסכם זה ותאושר בנפרד על פי הסכמה בין הצדדים סעיף זה על סעיפי המשנה שלו, ועל האמור בנספחים הקשורים, הינו סעיף יסודי להסכם זה. |
| 3. | **אי קיום יחסי עבודה – (עובד ומעסיק)** |
|  | יחסי הצדדים הנם יחסי קבלן עצמאי - מזמין שירותים. המטפל איננו, ולא יחשב בשום מקרה כעובד של חמניה. על היחסים שבין המטפל לבין חמניה יחולו הוראות הסכם זה בלבד, לא יחולו על המטפל כל הוראות הסכמים ו/או הסדרים ו/או כל הוראות שבנוהג או שבדין החלות על יחסי חמניה עם עובדיה כולם או חלקם. מובהר למען הסר כל מטפל, כי מטפל לא יהיה זכאי לאף זכות ו/או הטבה ו/או תשלום להם היה זכאי לו הועסקה על ידי חמניה כשכיר, וכי כל זכויותיו של מטפל מוסדרות בהסכם זה בלבד. בפרט יצויין כי המטפל איננו עובד עוצ"מ וההסכם הקיבוצי החל על העסקת עובדי עוצ"מ אינו חל על ההתקשרות בינו ובין חמניה. עוד מוסכם כי התמורה המשולמת למטפל חושבה על סמך ההסכמה כי המטפל איננו עובד שכיר של חמניה ועל כן חמניה אינה חייבת לשאת בעלויות או תשלומים נוספים למטפל. המטפל מאשר כי כעצמאי הוא מממן לעצמו את כל ההטבות והזכויות אשר היו משולמות לו על ידי חמניה לו הוא היה עובד שכיר שלה, לרבות ביטוח פנסיוני, דמי מחלה, חופשה, פיצויי פיטורים, הבראה, וכו'. מבלי לגרוע מכך ומבלי לגרוע ממהות ההתקשרות בין הצדדים, מצהיר המטפל במפורש כי הוא מבטח את עצמו בביטוח פנסיוני מלא הכולל כיסוי למקרה של אובדן כושר עבודה ושאירים. היה ולמרות האמור לעיל, ייטען (על ידי מטפל או מי מטעמו או על ידי צד שלישי כלשהו) ו/או יקבע על ידי ערכאה שיפוטית ו/או רשות מוסמכת אחרת (לרבות רשות המיסים והביטוח הלאומי), כי למרות האמור לעיל, התקיימו בין המטפל לבין חמניה יחסי עובד ומעביד ו/או כי המטפל זכאי מחמניה לזכויות כלשהן המגיעות לעובד ו/או כי מי מהתשלומים המשולמים לעובד דינם כדין הכנסת עבודה מבחינת מיסוי ותשלומי ביטוח לאומי, יחולו ההוראות הבאות (במצטבר): במקום התמורה ששולמה למטפל מתחילת ההתקשרות שבין הצדדים, תבוא תמורה מופחתת השווה בשיעורה ל-60% מן התמורה ששולמה למטפל במהלך התקשרות (להלן - התמורה המופחתת). יראו את מטפל כזכאי אך ורק לתמורה המופחתת רטרואקטיבית ממועד תחילת ההתקשרות בין הצדדים, ועל המטפל יהיה להחזיר לחמניה מיידית כל סכום ששולם לו ממועד תחילת היחסים עם חמניה ואשר שולם מעל לתמורה המופחתת, וזאת צמוד למדד המחירים לצרכן (מדד הבסיס: המדד הידוע במועד כל תשלום; המדד החדש: המדד הידוע במועד ההחזר בפועל). חמניה תוכל לקזז מכל חוב שלה למטפל, אם יפסק כי מגיע לו על-ידי הערכאה השיפוטית וכאמור לעיל, כל סכום אשר יגיע לה ממנו מכוח ההתחשבנות הנ"ל. אי-ביצוע הקיזוז, במלואו או בחלקו, מסיבה כלשהיא, לא יפטור את מטפל מהחזר מלוא חובו לחמניה.  המטפל ישפה את חמניה בגין כל סכום ו/או הוצאה אשר יגרמו לה בקשר עם טענה ו/או קביעה כאמור, לרבות כל סכום אשר תידרש חמניה לשלם למטפל ו/או למי מטעמו ו/או לצד שלישי, הוצאות משפט, נזקים, וכו'. השיפוי יעשה מיד עם דרישתה הראשונה של חמניה לכך. חמניה תהא רשאית לקזז כל סכום שיגיע לה מהמטפל לפי סעיף זה. אי-ביצוע הקיזוז, במלואו או בחלקו, מסיבה כלשהי, לא יפטור את המטפל מהחזר מלוא חובו לחמניה. |
| 4. | **התמורה ודרכי התשלום** |
|  | בגין השירותים ישלם המטפל לחמניה את הסכומים הנקובים בנספח א', ועל פי התנאים המפורטים בנספח זה.המטפל מצהיר כי בדק את הסכומים הנקובים בנספח א', ומצא אותם הולמים וכי הסכומים הללו כוללים תמורה הוגנת בגין הפניית המטופלים אליו .מבלי לגרוע מכלליות האמור לעיל, שומר אתר חמניה על זכותו לבצע שינויים בעלויות דמי המנוי והפרסום המפורטות בנספח א' ובלבד שייתן למטפל התראה של 30 יום מראש על שינוי התעריפים. שינה אתר חמניה את התעריפים והמטפל בחר לבטל את ההסכם על רקע זה, לא יחולו השינויים בתעריפים בתקופת ההודעה המוקדמת כמפורט להלן. |
| 5. | **אחריות וביטוח** |
|  | המטפל יהא אחראי לכל פגיעה ו/או נזק ו/או אובדן מסוג כלשהוא, אשר יגרמו לגוף ו/או לנפש ו/או לרכוש כתוצאה ממעשה ו/או מחדל של המטפל, שלוחו, עובדו ו/או מי מטעמו והוא מתחייב לשפות את חמניה בגין כל הוצאה אשר תיגרם לחמניה וקשורה ו/או נובעת מאחריותו כאמור, לרבות אך לא רק הוצאות בגין הליך משפטי, הוצאות משפט ושכר טרחת עורכי דין.להבטחת אחריותו מתחייב המטפל להחזיק במשך כל תקופת ההסכם ובאמצעות חברת ביטוח מורשית כדין, ביטוח אחריות מקצועית.סעיף זה על סעיפי המשנה שלו הינם סעיפים יסודיים להסכם זה. |
| 6. | **שיפוי** |
|  | חויב חמניה לשלם כל סכום בגין חיוב שעל פי חוזה זה חב בו המטפל או בגין פעולות שנעשו במסגרת מתן השירותים או בקשר עימם, יהא חמניה זכאי לשיפוי ופיצוי מלא מאת המטפל על כל נזק שנגרם לו כאמור בגובה אותו סכום בתוספת כל הוצאותיו. |
| 7. | **סודיות, אי תחרות ומניעת ניגוד עניינים** |
|  | המטפל מתחייב לשמור על סודיות ולא לגלות לאדם או גוף כלשהו מידע או נתון כלשהו אשר יגיעו אליו תוך כדי ועקב השירותים על פי הסכם זה והנוגע במישרין או בעקיפין לחמניה או למטופלים של המטפל, אשר הופנו ע"י חמניה, לרבות, ומבלי לגרוע מכלליות הנאמר לעיל, שמות, כתובות, פרטים ורקע רפואי של המטופלים המופנים, ומידע הקשור לעבודת חמניה (לרבות תנאי ההתקשרות, אופי השירות, התמורה בגין השירות וכיו"ב) או כל נתון אחר.המטפל מצהיר כי ידועה לו חשיבות השמירה על פרטיות המטופלים, וכי הוא יפעל בהתאם לכל דין ו/או ההסכם הקשורים לשמירה על כבוד האדם והמטופל, צנעת חייו, וסודיות מקצועית, לרבות חוקים, תקנות, כללים ונהלים של, לרבות אך לא רק, כל גוף או רשות מקצועית ו/או מנהלית אחרת, הקשורים עם תחומי עיסוקו.המטפל מצהיר בזאת כי ידוע לו שתוקפה של התחייבותו זו הנה למשך כל תקופת ההסכם וכן בכל עת אף לאחר שיגיע הסכם זה לידי סיומו.המטפל מצהיר כי לא יעניק שירותים לגופים או למטופלים שהופנו אליו על ידי חמניה, לרבות מטופלים אשר הופנו על ידי מטופלים או פונים אחרים שהופנו על ידי חמניה, אלא אם כן קיבל מאת חמניה אישור בכתב למתן השירות וזאת במהלך תוקפו של הסכם זה וכן במשך 24 חודשים לאחר סיום ההתקשרות, וזאת בכפוף כמובן להתחייבותו של המטפל לסיים טיפולים אשר החלו במהלך תוקפו של הסכם זה וטרם הסתיימו במועד שההסכם הגיע לסיומו. יודגש כי לעניין סעיף זה אין משמעות לשאלה האם המטופל שהופנה קיבל טיפול מהמטפל במהלך תקופת ההסכם או לא. כל עוד בוצעה הפניה על ידי חמניה, יחולו הוראות הסכם זה בכלל וסעיף זה בפרט על מחוייבותו של המטפל כלפי חמניה.המטפל מתחייב שלא לעשות שימוש בשם, חומר, ספרות מקצועית ומוניטין חמניה ללא אישור מפורש ובכתב ממנהלי חמניה. יתבקש המטפל, לדרישת כל גוף ו/או רשות, לחשוף מידע סודי כאמור, יודיע המטפל לחמניה על אודות הדרישה לא יאוחר מתוך 48 שעות מעת הדרישה, ובכל מקרה בטרם העביר מידע כאמור. סעיף זה וסעיפי המשנה שלו הינם סעיפים יסודיים להסכם זה. |
| 8. | **פיצוי מוסכם** |
|  | בכל מקרה של הפרת חובת הסודיות ו/או אי דיווח מלא על פגישות עם מטופלים שהופנו למטפל ע"י חמניה והעברת התשלומים מהם לחמניה באופן מלא ומדויק, יפצה המטפל את חמניה בסך של 10,000 ₪. יודגש כי סכום זה הינו פיצוי ללא הוכחת נזק, ואינו גורע מכל זכות חוקית הנתונה לחמניה עפ"י דין. |
| 9. | **תקופת ההסכם, סיומו, והחובות החלות על הצדדים עם סיום ההסכם** |
|  | תוקף הסכם זה הינו לתקופה של 12 חודשים, החל מיום חתימתו והוא יוארך באופן אוטומטי, באותם תנאים (אלא אם הוסכם אחרת ובכתב בין הצדדים) לתקופות נוספות של 12 חודשים כל אחת, ללא צורך בהודעה מוקדמת על ידי צד כלשהו. והוא יוארך כל אימת שמזמין השירותים יהיה מעוניין בטיפולי המטפלכל צד יהא רשאי להביא הסכם זה לסיומו בהודעה בכתב, של 30 יום מראש. המטפל יודיע על רצונו להביא את ההסכם לסיומו בהודעה באמצעות דוא"ל.אין באמור בסעיף זה לעיל, זה כדי לגרוע מזכותו של חמניה לבטל הסכם זה מידית וללא צורך בהודעה מוקדמת, היה ויישלל או יותלה רישיונו של המטפל או במקרה בו יפתח הליך משפטי כלשהו כנגד המטפל הקשור בעבירה פלילית או ברשלנות, ו/או במידה שהופר אחד מן הסעיפים היסודיים בהסכם זה, או בכפוף להוראות להלן. במקרה של ביטול ההסכם בידי מי מהצדדים ימשיך המטפל לשלם את דמי המנוי כמפורט בנספח א' במשך כל תקופת ההודעה המוקדמת. במקרה של ביטול מידי על ידי אתר חמניה בגין שלילה או התליה של רישיון המטפל או הליך משפטי כנגד המטפל בגין רשלונות או עבירה פלילית, ו/או בגין הפרה יסודית של ההסכם, ישלם המטפל לחמניה עד למועד הביטול וכן פיצוי בגובה \_\_\_ חודשי מנוי מלא (לא חודשיפ קלנדריים). פיצוי זה נקבע על ידי הצדדים לאחר בחינה ושקילה של נזקי אתר חמניה והצדדים רואים בו פיצוי מוסכם ראוי וסביר. במקרה של ביטול קורס/סדנא בידי מי מהצדדים (על ידי המטפל או במקרה של מחיקתם מהאתר על ידי מערכת אתר חמניה) לא יושב למטפל תשלום עבור פרסום סדנאות ו/או קורסים שפרסם המטפל וזאת ללא קשר לסיבת המחיקה.מוסכם כי גם לאחר תום תקופת ההתקשרות בין חמניה ובין המטפל, בין בשל אי חידושו, ובין בשל ביטולו, מתחייב המטפל להמשיך וליתן למטופלים שהופנו אליו ע"י חמניה את הטיפול ו/או השירות שניתנו על ידו במסגרת ההסכם, באופן מקצועי ומסור, זאת עד לסיום הטיפול ו/או השירות, עפ"י הסכם זה, על פי שיקול דעתו המקצועית. מובהר ומוסכם כי כל ההתחייבויות הכספיות, לרבות חובות הדיווח העברת התשלומים לחמניה, בין הצדדים יהיו בתוקף לגבי כל מטופל שהופנה ע"י חמניה אשר המטפל המשיך לטפל בו, גם לאחר מועד סיום ההתקשרות.למען הסר ספק, מוסכם כאמור, כי כל החובות החלות על המטפל בקשר עם חובת הסודיות ופרטיות כלפי המטופלים וחמניה, ימשיכו לחול גם עם סיום ההתקשרות.סעיף זה על כל סעיפי המשנה שבו הוא סעיף יסודי בהסכם זה והפרתו היא הפרה יסודית של ההסכם. |
| 10. | **שונות** |
|  | הסכם זה מכיל את כל ההבנות וההסכמות בין הצדדים בכל הנושאים הנידונים בו והוא גובר על כל הבנה, הסכמה והבעות עמדה קודמים בכתב או בעל פה. שינויים להסכם לא יהיו תקפים אלא אם הועלו על הכתב ונחתמו ע"י שני הצדדים. כל התרופות הניתנות לצדדים בתוקף ההסכם או באופן אחר ניתנות לשימוש מצטבר ובנוסף לכל תרופה המוזכרת בהסכם או הקיימת בדין. חמניה שומר לעצמו את הזכות לשנות את תנאי ההסכם הכלליים. במקרה של שינוי מהותי בהסכם, חמניה יודיע על כך למטפל. לא הודיע המטפל על הסכמה לשינוי תוך 5 ימי עסקים, יתבטל ההסכם בין הצדדים, ויחולו תנאי ביטול ההסכם כהגדרתם בהסכם זה.ויתור או הימנעות מפעולה ביחס להפרה או מחדל תחת ההסכם, בין שהצד השני מודע לכך או לאו, לא ייחשב ויתור ביחס להפרה או מחדל נוסף, בין שיהיה מסוג דומה או מסוג אחר. סמכות השיפוט הבלעדית בקשר לכל עניין הנוגע להסכם או הנובע ממנו, תהיה לבתי המשפט המוסמכים עניינית בעיר חדרה. הדין שיחול על ההסכם הנו דין מדינת ישראל.המטפל מתחייב כי אינו רשאי להעביר ו/או להמחות את זכויותיו וחובותיו על פי הסכם זה לכל גורם ו/או צד שלישי.לא יהיה תוקף לכל שינוי, תוספת או הסכמה אחרת לגבי תנאי כל שהוא מתנאי הסכם זה אשר נדרש על ידי המטפל אלא אם יעשו בכתב, וחתום על ידי הצדדים.כל הודעה שצד נדרש או מבקש להעביר למשנהו תהיה בכתב ותיחשב נמסרת לכל מטרה (א) 7 ימים אחרי משלוחה בדואר רשום (ב) במועד העברתה בדוא"ל (ג) במועד מסירתה באמצעות שליח לכתובת או (ד) ביום העסקים הראשון לאחר משלוח במייל לכתובת המייל לעיל, לפי העניין, או לכל כתובת אחרת או כתובת דוא"ל אחרת שנמסרו בדרך האמורה לעיל, וזאת אלא אם צוין אחרת בהסכם זה. |

**נספח א' להסכם התקשרות מיום \_\_\_\_\_\_\_\_\_\_**

**השירותים והתמורה**

# המטפל ישלם לחמניה תשלום חודשי/שנתי קבוע באמצעות הוראת קבע בכרטיס אשראי לפי הפרטים הבאים:

# נא לפרט האם מדובר במנוי שנתי/חודשי ומה דמי המנוי השנתי/חודשי

# עבור פרסום של קורסים וסדנאות ישלם המטפל לחמניה \_\_\_\_\_\_\_\_\_\_\_\_ עבור כל קורס שיפורסם ו- \_\_\_\_\_\_\_\_\_\_\_\_\_\_\_\_ עבור כל סדנא שתפורסם

# \_\_\_\_\_\_\_\_\_\_\_\_\_\_\_\_\_\_

**ביטוח:**

# המטפל מתחייב לערוך ביטוחים כמפורט להלן וכן להעביר לחמניה אישור ביטוחים עבור הפוליסות התקפות לחמניה, כמפורט להלן:

## ביטוח אחריות מקצועית בגבול אחריות שלא יפחת מ- 1,000,000$

## ביטוח אחריות כלפי צד ג'- בגבול אחריות שלא יפחת מ-250,000$

# על הביטוחים המוזכרים לעיל לציין במפורש כי הביטוח הינו לכיסוי פעילותו והשירותים שהמטפל ממטפל בכל מקום בו הוא ממטפל את שירותיו למטופליו אשר הופנו ע"י חמניה. ביטוחי המטפל יכללו תנאי מפורש על-פיו המבטח אינו רשאי לבטלם או לצמצם את היקפם, או שלא לחדשם אלא אם כן מסר המבטח למזמין הודעה בדואר רשום על כוונתו לעשות כן 60 יום מראש.

# שם המבוטח בביטוחי המטפל המפורטים לעיל יורחב כך שיכלול גם את חמניה. חמניה יצויין בפוליסה כמוטב. פוליסת הביטוח תכלול תניה מפורשת המציינת כי חברת הביטוח לא תוכל להגיש תביעת שיבוב כנגד חמניה וכי בכל מקרה שתידרש לכך, תשלם חברת הביטוח תשלומים לחמניה לפני כל תשלום שישולם למטפל.